Document ID: 32002R2301

32002R2301
L 348/75
JURNALUL OFÍCIAL AL UNIUNII EUROPENE
REGULAMENTUL (CE) NR. 2301/2002 AL COMISIEI
din 20 decembrie 2002
de stabilire a normelor de aplicare a Directivei 1999/105/CE a Consiliului în ceea ce privește definirea expresiei „cantități reduse de semințe”
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 1999/105/CE a Consiliului din 22 decembrie 1999 privind comercializarea materialului forestier de reproducere (1), în special articolul 14 alineatul (4),
întrucât:
(1)
În conformitate cu Directiva 1999/105/CE, eticheta sau documentul furnizorului trebuie să menționeze informația referitoare la procentul de facultate germinativă a materialului de reproducere și numărul de semințe care pot să germineze. Cu toate acestea, cerințele respective nu se aplică în cazul unor cantități reduse de semințe.
(2)
Trebuie stabilite cu precizie limitele cantitative a ceea ce se înțelege prin „cantități reduse de semințe”.
(3)
Măsurile prevăzute de prezentul regulament sunt conforme cu avizul Comitetului permanent pentru semințe și material săditor pentru agricultură, horticultură și silvicultură,
ADOPTĂ PREZENTUL REGULAMENT:
Articolul 1
În înțelesul articolului 14 al Directivei 1999/105/CE, prin „cantități reduse de semințe” se înțelege orice cantitate care nu depășește cantitățile stabilite pentru diferite esențe în anexa la prezentul regulament.
Articolul 2
Prezentul regulament intră în vigoare în a douăzecea zi de la data publicării în Jurnalul Oficial al Comunităților Europene.
Se aplică de la 1 ianuarie 2003.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 20 decembrie 2002.

Labels: 12
3
6